

Version 2019-10

**Tjekliste for gennemgang af årsrapport for kulturinstitutioner der modtager et årligt**

**driftstilskud over 200.000 kr. til og med 10 mio. kr. fra Kulturministeriet eller Slots- og Kulturstyrelsen**

Gældende regnskabs- og revisionsbekendtgørelse: nr. 1701 af 21/12 2010, bekendtgørelse om økonomiske og administrative forhold for modtagere af driftstilskud fra Kulturministeriet.

Tjeklisten anvendes af sagsbehandlere i både Kulturministeriets departement og i Slots- og Kulturstyrelsen.

|  |
| --- |
| Institutionens navn: |
| Journalnummer: |
| Regnskabsår: |
| Årsregnskabet er påtegnet af institutionens ledelse og bestyrelse (ja/nej): |
| Årsregnskabet er påtegnet af institutionens revisor (ja/nej): |
| Revisionsprotokollat påtegnet af institutionens bestyrelse og revisor (ja/nej): (OBS: gælder ikke foreninger, der modtager 1 mio. kr. eller mindre i årligt tilskud) |
| Slots- og Kulturstyrelsens/Kulturministeriets sagsbehandler (navn): |
| Mangler en eller flere af ovenstående påtegninger, skal der med det samme indhentes korrekt påtegnet årsregnskab og/eller revisionsprotokollat. Gennemgangen af årsrapporten, jf. nedenstående tjekliste, skal ikke foretages førend, der foreligger en korrekt påtegnet årsrapport. Bemærk, at kravet om revisionsprotokollat ikke gælder for foreninger, der modtager 1 mio. kr. eller mindre i tilskud. |

|  | **Kontrolpunkt** | **Ja** | **Nej** | **Bemærkninger** |
| --- | --- | --- | --- | --- |
| **A** | **Formkrav til årsrapporten** | | | |
| 1 | Er institutionens navn, organisationsform og regnskabsperioden anført? |  |  |  |
| 2 | Er der i årsregnskabet redegjort for anvendt regnskabspraksis?  *Hvis der er sket et skift i regnskabsprincipperne, hvordan påvirker skiftet institutionens balance?* |  |  | Evt. bemærkning om påvirkning af balancen som følge af skift i regnskabspraksis: |
| 3 | Indeholder årsregnskabet en resultatopgørelse og balance (dvs. en opgørelse af aktiver og passiver)? |  |  |  |
| 4 | Har institutionen gjort årsrapporten offentligt tilgængelig på sin hjemmeside?  *OBS: Dette punkt har ikke indflydelse på, hvorvidt årsrapporten kan godkendes, men institutionen skal erindres om at offentliggøre sin årsrapport.* |  |  |  |
| **B** | **Ledelsesberetningen** | | | |
| 5 | Indeholder årsrapporten en ledelsesberetning (også kaldet årsberetning), hvori der redegøres for årets drift og forventningerne til det kommende års aktiviteter, fx i form af nøgletal for udviklingen i aktivitetsniveauet, samt øvrige forhold af betydning, som ikke direkte fremgår af det øvrige årsregnskab? |  |  |  |
| 6 | Indeholder ledelsesberetningen en afrapportering for hvorvidt aktiviteter er blevet gennemført i overensstemmelse med det budgetterede og tilsagnsbrevet? |  |  |  |
| **C** | **Teknisk gennemgang af årsregnskabet** | | | |
| 7 | Er regnskabstal for det foregående regnskabsår samt budgettal for regnskabsåret opført i resultatopgørelsen, således at der er umiddelbar sammenlignelighed mellem regnskabstal og budgettal? |  |  |  |
| 8 | Er driftstilskuddet fra Slots- og Kulturstyrelsen/Statens Kunstfond/Kulturministeriet korrekt optaget som indtægt i regnskabet og efter omstændighederne specificeret? |  |  |  |
| 9 | Er eventuelle tilskud fra kommune(r), region(er) og eventuelle tilskud fra fonde og sponsorer specificeret? |  |  |  |
| 10 | Er der i noterne til årsregnskabet medtaget specifikationer af eventuelle projekter (indtægter og udgifter), som institutionen har modtaget projekttilskud til (uanset om det er Slots- og Kulturstyrelsen /Statens Kunstfond/Kulturministeriet der er tilskudsyder)? |  |  |  |
| **D** | **Gennemgang og vurdering af revisionspåtegningen i årsregnskabet og revisionsprotokollatet** | | | |
| 11 | Er revisionen udført af en statsautoriseret eller registreret revisor? |  |  |  |
| 12 | Har der fundet revisorskift sted? *Hvis ja; hvad er årsagen til skiftet?* |  |  |  |
| 13 | Fremgår det af revisors påtegning (erklæringer) til årsregnskabet, at revisionen er foretaget i overensstemmelse med internationale standarder om revision og de yderligere krav, der er gældende i Danmark, samt god offentlig revisionsskik og/eller standarderne for offentlig revision? |  |  |  |
| 14 | Fremgår det af revisors påtegning (erklæringer) til årsregnskabet, at revisionen er udført i henhold til bestemmelserne i bekendtgørelse nr. 1701/2010 om økonomiske og administrative forhold for modtagere af driftstilskud fra Kulturministeriet (Driftstilskudsbekendtgørelsen)? |  |  |  |
| 15 | Har revisor i sin revisionspåtegning (erklæringer) modificeret sin konklusion i afsnittet ”Konklusion”?  *Modifikationen (tidligere kaldet ”forbehold”) kan i givet fald være én af følgende:*   * *Revisor har en konklusion med forbehold (en såkaldt ”bortset fra”-konklusion) – som materielt kan være kritisk, men ikke behøver at være det.* * *Revisor har en afkræftende konklusion – dette vil være kritisk og formentlig medføre, at den tilsynsførende myndighed ikke vil kunne godkende regnskabet.* * *Revisor udtrykker ingen konklusion (”manglende konklusion”) - dette vil ligeledes være kritisk og formentlig medføre, at den tilsynsførende myndighed ikke vil kunne godkende regnskabet.* |  |  |  |
| 16 | Indgår der i revisionspåtegningen (erklæringerne) i årsregnskabet en udtalelse fra revisor om den udførte juridisk-kritiske revision og forvaltningsrevision?  *Skriv i bemærkningsfeltet, hvis revisor har haft væsentlige kritiske bemærkninger i forbindelse med den juridisk-kritiske revision og forvaltningsrevisionen.* |  |  |  |
| 17 | Fremgår det af revisionsprotokollatet, at der er foretaget revision i årets løb, hvor revisor har undersøgt de eksisterende forretningsgange, med henblik på at påse, om den interne kontrol er betryggende? |  |  |  |
| 18 | Er der i revisionsprotokollatet indført oplysninger om hvilke revisionsarbejder, der er udført og resultatet heraf? |  |  |  |
| 19 | Er der i revisionsprotokollatet indført oplysninger om væsentlig usikkerhed, fejl eller mangler vedr. institutionens bogholderi, regnskabsvæsen og interne kontrol?  *Hvis ja, hvilke oplysninger er der indført?* |  |  |  |
| 20 | Er det i revisionsprotokollatet oplyst, hvorvidt revisionen har givet anledning til bemærkninger med hensyn til, om tilskuddet er anvendt i overensstemmelse med tilskudsforudsætningerne, herunder målsætningerne i en eventuel rammeaftale med Kulturministeriet/Slots- og Kulturstyrelsen/Statens Kunstfond?  *Hvis ja, hvilke bemærkninger er der tale om?* |  |  |  |
| 21 | Har bestyrelsen og ledelsen redegjort for initiativer som følge af revisors eventuelle bemærkninger samt eventuelle forbehold? |  |  |  |
| 22 | Er det i revisionsprotokollatet oplyst, om revisor opfylder lovgivningens krav til uafhængighed? |  |  |  |
| 23 | Er det i revisionsprotokollatet oplyst, om revisor under revisionen har modtaget alle de oplysninger, der er anmodet om? |  |  |  |
| 24 | Er revisionsprotokollatet underskrevet af hele institutionens bestyrelse og revisor? |  |  |  |
| **E** | **Materiel gennemgang og vurdering af årsregnskabet** | | | |
| 25 | Giver noterne til årsregnskabet et fyldestgørende indblik i institutionens drift og regnskabsresultat? *Hvis nej; hvilke noter, bør tilføjes eller udspecificeres yderligere?* |  |  |  |
| **F** | **Resumé - Samlet vurdering af årsrapporten** | | | |
| 26 | Kan årsrapporten mv. godkendes? |  |  |  |
| 27 | Giver en helhedsvurdering af årsregnskabet og ledelsesberetningen (årsrapporten) indtryk af en velfungerende institution? |  |  |  |
| 28 | Har institutionen i fyldestgørende grad arbejdet med og indfriet periodens målsætninger der følger af en evt. rammeaftale el. målaftale og/eller tilsagnsbrev? |  |  |  |
| 29 | Giver årets resultat sammenholdt med det budgetterede resultat samt udviklingen i egenkapitalen anledning til bemærkninger?  *Anfør årets resultat samt institutionens egenkapital ved regnskabsårets afslutning.* |  |  | Årets resultat:  Egenkapital ultimo: |
| 30 | Er der noget væsentligt at bemærke til årsregnskabet/-rapporten?  *Væsentlige bemærkninger kan evt. anføres i et bilag til regnskabsgennemgangen.* |  |  |  |
| 31 | Skal årsrapporten forelægges enhedschefen?  *Anfør eventuelt numrene på de punkter, der skal vurderes nærmere*. |  |  |  |

**Evt. øvrige bemærkninger til årsrapporten:**